லஞ்ச ஊழல் மோசடி தவிர்ப்பு தொடர்பில் மாணவர்களுக்கு பாடம் புகட்டப்பட உள்ளதாகத் தெரிவிக்கப்படுகிறது.
பாடசாலை பாட விதானத்தில் இந்த விடயங்கள் உள்ளடக்கப்படும் என கல்வி அமைச்சர் அகில விராஜ் காரியவசம் தெரிவித்துள்ளார்.
கொழும்பு நட்சத்திர ஹோட்டல் ஒன்றில் நடைபெற்ற விழிப்புணர்வு நடவடிக்கை ஒன்றில் பங்கேற்ற போது அவர் இதனைக் குறிப்பிட்டுள்ளார்.
இந்த திட்டத்தை அமுல்படுத்துவது குறித்து லஞ்ச ஊழல் மோசடி தவிர்ப்புப் பிரிவின் ஆணையாளர் தில்ருக்ஸி விக்ரமசிங்க தலைமையிலான பிரிவு கல்வி அமைச்சுடன் இணைந்து செயற்படுகின்றது.
சர்வதே ஊழல் ஒழிப்பு தினம் எதிர்வரும் டிசம்பர் மாதம் 9ம் திகதி நடைபெறவுள்ளது. இதனை முன்னிட்ட லஞ்ச ஊழல் மோசடி தவிர்ப்பு ஆணைக்குழு பல்வேறு நடவடிக்கைகளை மேற்கொண்டு வருகின்றமை குறிப்பிடத்தக்கது.
எதிர்வரும் மாதங்களில் பாடசாலை மட்டத்தில் ஊழல் ஒழிப்பு தொடர்பிலான பல்வேறு நடவடிக்கைகள் முன்னெடுக்கப்பட உள்ளமை குறிப்பிடத்தக்கது.